Ken Griffey Jr.

George Kenneth Griffey Jr. (lahir 21 November 1969), digelar "Junior" dan "the Kid", ialah bekas pemain besbol profesional Amerika yang beraksi sebagai outfielder dan bermain selama 22 tahun di Major League Baseball (MLB). Beliau telah menghabiskan kebanyakan kariernya di Seattle Mariners dan Cincinnati Reds di samping memiliki tempoh seketika bersama pasukan Chicago White Sox. Sebagai anggota Dewan Kemasyhuran Besbol Kebangsaan dan pemain All-Star sebanyak 13 kali, Griffey merupakan salah seorang pemukul home run prolifik dalam sejarah besbol; 630 pukulan home run beliau telah diletakkan sebagai kedudukan ketujuh pukulan home run terbanyak dalam sejarah MLB. Griffey juga seorang pemain bertahan yang baik dengan meraih sepuluh Anugerah Sarung Tangan Emas di posisi center field. Beliau menyamai rekod pukulan home run dalam lapan perlawanan berturut-turut bersama pemain Don Mattingly dan Dale Long.

Griffey telah menandatangani perjanjian menguntungkan bersama syarikat terkemuka antarabangsa seperti Nike dan Nintendo. Populariti beliau melonjak baik di MLB dan dikreditkan oleh sesetengah pihak untuk memulihkan imejnya selepas mogok pemain 1994. Griffey merupakan antara 31 orang pemain dalam sejarah besbol yang beraksi di perlawanan MLB pada empat dekad kalendar berbeza.

Berikutan kariernya, Griffey kemudian menyertai pentadbiran Mariners dengan berperanan sebagai konsultan khas. Beliau telah disenaraikan ke dalam Dewan Kemasyhuran Mariners dan Balai Kemasyhuran Reds. Pada tahun 2016, beliau telah diundi ke dalam Dewan Kemasyhuran Besbol Kebangsaan dengan menerima 99.32% daripada undian sekali gus memecah rekod pitcher Tom Seaver yang meraih 98.84% undian dan ia sebagai rekod yang bertahan selama 24 tahun.

Griffey merupakan anak kepada bekas pemain MLB, Ken Griffey Sr. dan bapa kepada bekas pemain bola sepak Amerika, Trey Griffey.

 Catatan 

 Pautan luar 

Ken Griffey Jr. at SABR (Baseball BioProject)

Category:Kelahiran 1969
Category:Orang hidup
Kategori:Pemain besbol Amerika Syarikat
Category:Pemain Chicago White Sox
Category:Pemain Cincinnati Reds
Category:Pemain Seattle Mariners
Category:Pemain World Baseball Classic 2006
Kategori:Ahli Dewan Kemasyhuran Besbol Kebangsaan